**Napiši v zvezek:**

**SLOVENSKI JEZIK**

V slovenskem jeziku poznamo tako knjižni kot neknjižni jezik. Pomembno je, da vemo, v katerih situacijah uporabiti prvega in kdaj drugega.

1. KNJIŽNI JEZIK: namenjen sporazumevanju na vsem slovenskem ozemlju. Ločimo dve različici:

* zborni jezik – zapisani jezik, predpisan s pravili v slovnici, slovarju in pravopisu (raba: npr. pisanje, branje, deklamiranje);
* splošni pogovorni jezik – govorjeni jezik, manj stroga oblika knjižnega jezika.

Slovenski knjižni jezik se je izoblikoval v 16. stoletju. Avtor prvih [natisnjenih](https://sl.wikipedia.org/wiki/Tisk) knjig v [slovenskem jeziku](https://sl.wikipedia.org/wiki/Sloven%C5%A1%C4%8Dina), [*Katekizma*](https://sl.wikipedia.org/wiki/Catechismus_(1550)) in [*Abecednika*](https://sl.wikipedia.org/wiki/Abecedarium)(1550), je Primož Trubar.

1. NEKNJIŽNI JEZIK: v otroštvu najprej po navadi uporabljamo neknjižni jezik. Poznamo ga v dveh oblikah, in sicer kot:

* narečje (uporabljajo ga prebivalci vasi, manjših mest),
* pokrajinski pogovorni jezik (npr. ljubljanski, mariborski …; to zvrst uporabljajo prebivalci mest).

Narečja kažejo na pestrost in bogatost jezika, zato je pomembno, da se ohranjajo. Uporaba neknjižnega jezika je omejena na zasebne govorne položaje (npr. doma, med prijatelji …).

Na slovenskem ozemlju imamo 7 narečnih skupin (glej DZ str. 95) ter znotraj narečnih skupin preko 40 narečij. Skoraj vsak kraj pa ima še svoj govor. Govor Prestranka, Postojne in okolice spada v notranjsko narečje, ki je del širše primorske narečne skupine.